paragraph_text: Ploče krsnog zdenca ukrašene su motivom pletera, a prikazuju kralja na prijestolju uz još dva ljudska lika. Prvotno su tvorile dio oltarne pregrade (pluteja), a o njihovu podrijetlu se nagađalo. Postoji više pretpostavki o tome koji vladar je prikazan: neki od hrvatskih kraljeva (primjerice kralj Zvonimir, okrunjen u Solinu 1075. godine); Kristov lik... Postojalo je i mišljenje kako se radi o ilustraciji evanđeoske prispodobe o okrutnom dužniku (Mt 18, 23-35) gdje bi vladar onda predstavljao Krista koji je nebeski kralj.<ref> Ipak, postoje dokazi o tome kako reljef predočuje milostivog i pravednog kralja (Rex iustus) koji je zemaljski vladar (a ne nebeski) i kako je prikazan stvaran događaj. Nema pokazatelja kako se zaista radi o Kristu.